વર્ષ 2011માં સુપરહિટ ફિલ્મ રોકસ્ટારથી બોલિવૂડમાં આવેલી નરગીસ ફકરીએ ત્યારબાદ મદ્રાસ કેફે જેવી ઉમદા ફિલ્મમાં અભિનય કરીને લોકોને આકર્ષ્યા. વર્ષ 2014માં ફિલ્મ મેં તેરા હીરો ઉપરાંત તે વચ્ચે વચ્ચે આઇટમ સોંગમાં દેખાતી રહી. ગયા વર્ષે હોલિવૂડ ફિલ્મ સ્પાઇ બાદ તે આ વર્ષે પાંચ બોલિવૂડ ફિલ્મમાં ધમાકેદાર એન્ટ્રી કરશે. પોતાને સિનેમા સાથે પ્રેમ કેમ છે એ અંગે વાત કરતા નરગીસ કહે છે કે મને ત્યાં સુધી સિનેમા સાથે પ્રેમ ન હતો જ્યાં સુધી મેં તેમાં કામ કરવાનું શરૂ કર્યુ ન હતું. જ્યારથી મેં તેમાં કામ કરવાનું શરૂ કર્યુ ત્યારથી મેં અનુભવ્યું કે આ એક એવી જગ્યા છે જ્યાં અમે અનેક લોકોનું મનોરંજન કરી શકીએ છીએ. અમે લોકોને વાસ્તવિકતામાંથી બહાર કાઢીને એક નવો રોમાંચ આપીએ છીએ. તેથી મારું માનવું છે કે આ અદભુત છે.